**แบบเสนอแผนงาน/โครงการ/กิจกรรม**

**กองทุนหลักประกันสุขภาพองค์การบริหารส่วนตำบลเมืองยาง อำเภอชำนิ จังหวัดบุรีรัมย์**

เรื่อง เสนอโครงการพัฒนาศักยภาพการบริหารจัดการกองทุนหลักประกันสุขภาพ องค์การบริหารส่วนตำบลเมืองยาง

เรียน ประธานกรรมการกองทุนหลักประกันสุขภาพองค์การบริหารส่วนตำบลเมืองยาง

ด้วย คณะกรรมการกองทุนหลักประกันสุขภาพองค์การบริหารส่วนตำบลเมืองยาง มีความประสงค์จะจัดทำโครงการพัฒนาศักยภาพการบริหารจัดการกองทุนหลักประกันสุขภาพองค์การบริหารส่วนตำบลเมืองยาง ประจำปี งบประมาณ 2561 โดยขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบล เมืองยาง เป็นเงิน 17,710 บาท โดยมีรายละเอียดแผนงาน/โครงการ/กิจกรรม ดังนี้

**ส่วนที่ 1 : รายละเอียดแผนงาน/โครงการ/กิจกรรม (สำหรับผู้เสนอแผนงาน/โครงการ/กิจกรรม ลงรายละเอียด)**

**หลักการเหตุผล**

การบริหารจัดการกองทุนหลักประกันสุขภาพในระดับท้องถิ่นหรือพื้นที่ นอกจากเจตนารมณ์ในการสร้างการมีส่วนร่วม ขององค์กรปกครองส่วนท้องถิ่นให้เข้ามามีบทบาทในการดูแลสุขภาพของประชาชนในพื้นที่แล้วยังสนับสนุนให้ประชาชนได้แสดงบทบาทในการพึ่งตนเองในการด้านสุขภาพ และส่งเสริมให้บุคคลากรด้านสาธารณสุขในพื้นที่ได้แสดงบทบาทในการสนับสนุนประชาชนในการดูแลสุขภาพตนเอง ทั้งนี่ยังส่งเสริมให้ทุกฝ่ายที่เกี่ยวข้องเกิดความตระหนักต่อการปรับเปลี่ยนพฤติกรรมสุขภาพประชาชน สามารถดูแลสุขภาพได้ด้วยตนเองและการสร้างกลไกในสังคมที่จะต้องเข้ามามีส่วนร่วมกันแก้ไขปัญหาต่างๆที่มีผลต่อสุขภาพให้ลุล่วง

การดำเนินงานกองทุนหลักประกันสุขภาพในระดับท้องถิ่นหรือพื้นที่ จึงมีความเป็นต้องให้คณะกรรมการบริหารจัดการกองทุนฯ มีความรู้ ความสามารถเพื่อให้การบริหารจัดการกองทุนเกิดประสิทธิภาพในการดำเนินงาน จึงได้จัดทำโครงการบริหารจัดการกองทุนหลักประกันสุขภาพ อบต.เมืองยาง ให้มีประสิทธิภาพ ขึ้น

**1. วัตถุประสงค์/ตัวชี้วัด**

1. เพื่อพัฒนาศักยภาพคณะกรรมการกองทุน คณะอนุกรรมการ คณะทำงาน และแกนนำสุขภาพ

2. เพื่อเพิ่มประสิทธิภาพในการอนุมัติและจัดทำแผนงาน/โครงการหรือกิจกรรมให้เป็นไปตามวัตถุประสงค์ของกองทุน

3. เพื่อสร้างประสบการณ์และแลกเปลี่ยนเรียนรู้สู่นวัตกรรมชุมชน

**2. วิธีดำเนินการ**

1. ขั้นตอนวางแผนงาน

- ร่วมกันประชุมวางแผน กำหนดร่างวาระในการประชุม จำนวนคณะกรรมการ คณะอนุกรรมการ และคณะทำงาน ที่เข้ารับการพัฒนาศักยภาพ

- กำหนดวันดำเนินการ จำนวน 1 ครั้ง/ปี

- **จัดเวที/กิจกรรมแลกเปลี่ยนเรียนรู้**

2. ขั้นตอนการดำเนินงาน

- ติดต่อประสานงานกับคณะกรรมการ คณะอนุกรรมการ และคณะทำงาน เพื่อกำหนดนัดหมาย

- จัดซื้อวัสดุ อุปกรณ์ประกอบการดำเนินงาน

- จัดเตรียมค่าใช้จ่ายในการ

- จัดเตรียมสถานที่ในการประชุม และเวทีแลกเปลี่ยนเรียนรู้

3. ดำเนินการจัดประชุมตามแผนงานและวาระที่กำหนด

**- จัดอบรมให้ความรู้คณะกรรมการกองทุน คณะอนุกรรมการ คณะทำงาน จำนวน 18 คน**

**- จัดทำแผนงาน/โครงการ/กิจกรรม (กลุ่มเป้าหมายคณะกรรมการกองทุน คณะอนุกรรมการ**

**คณะทำงาน และแกนนำสุขภาพ จำนวน 65 คน)**

**- จัดเวทีแลกเปลี่ยนเรียนรู้เพื่อพัฒนาศักยภาพ**

**3. ระยะเวลาดำเนินการ**

เดือนตุลาคม 2560 – เดือนกันยายน 2561

**4. สถานที่ดำเนินการ**

กองทุนหลักประกันสุขภาพองค์การบริหารส่วนตำบลเมืองยาง

**5. งบประมาณ**

จากงบประมาณกองทุนหลักประกันสุขภาพองค์การบริหารส่วนตำบลเมืองยาง ตั้งใน หมวดที่ 4 สนับสนุนค่าใช้จ่ายในการบริหารหรือพัฒนากองทุนหลักประกันสุขภาพ ให้มีประสิทธิภาพ จำนวน 17,710 บาท รายละเอียด ดังนี้

5.1 จัดอบรมให้ความรู้คณะกรรมการกองทุน คณะอนุกรรมการ คณะทำงาน จำนวน 18 คน

- ค่าอาหารกลางวัน จำนวน 18 คน ๆ ละ 50 บาท/มื้อ จำนวน 1 มื้อ เป็นเงิน 900 บาท

- ค่าอาหารว่างและเครื่องดื่ม จำนวน 18 คนๆละ 25 บาท/มื้อ จำนวน 2 มื้อ เป็นเงิน 900 บาท

- ค่าตอบแทนวิทยากร จำนวน 6 ชั่วโมงๆละ 600 บาท เป็นเงิน 3,600 บาท

- ค่าถ่ายเอกสารประกอบการประชุม จำนวน 18 เล่ม ๆ ละ 50 บาท เป็นเงิน 900 บาท

- ค่าวัสดุอุปกรณ์ จำนวน 18 ชุดๆ ละ 20 บาท เป็นเงิน 360 บาท

**รวมเป็นเงิน 6,660 บาท**

5.2 จัดทำโครงการ (กลุ่มเป้าหมายคณะกรรมการกองทุน คณะอนุกรรมการ

คณะทำงาน และแกนนำสุขภาพ จำนวน 65 คน)

- ค่าอาหารกลางวัน จำนวน 65 คน ๆ ละ 50 บาท/มื้อ จำนวน 1 มื้อ เป็นเงิน 3,250 บาท

- ค่าอาหารว่างและเครื่องดื่ม จำนวน 65 คนๆ ละ 25 บาท/มื้อ จำนวน 2 มื้อ เป็นเงิน 3,250 บาท

- ค่าถ่ายเอกสารประกอบการประชุม จำนวน 65 เล่มๆ ละ 50 บาท เป็นเงิน 3,250 บาท

- ค่าวัสดุอุปกรณ์กรฝึกอบรม จำนวน 65 ชุดละ 20 บาท เป็นเงิน 1,300 บาท

**รวมเป็นเงิน 11,050 บาท**

**รวมทั้งสิ้น 17,710 บาท (หนึ่งหมื่นเจ็ดพันเจ็ดร้อยสิบบาทถ้วน)**

*หมายเหตุ : การใช้งบประมาณเป็นไปตามประกาศฯ ปี พ.ศ.2557 ข้อ 7(4)*

**6. ผลที่คาดว่าจะได้รับ**

1. คณะกรรมการกองทุน คณะอนุกรรมการ คณะทำงาน และแกนนำสุขภาพ มีความรู้ความเข้าใจเกี่ยวกับการดำเนินงานและบริหารจัดการกองทุน

2. การเสนอแผนงาน หรือโครงการ หรือกิจกรรมที่เป็นไปตามวัตถุประสงค์ของกองทุน

**7. สรุปแผนงาน/โครงการ/กิจกรรม**

**(ผู้เสนอฯ ลงรายละเอียด โดยในแต่ละข้อย่อยให้เลือกเพียง 1 รายการที่เป็นรายการหลักสำหรับใช้ในการจำแนกประเภทเท่านั้น เพื่อให้เจ้าหน้าที่ อปท. บันทึกข้อมูลลงโปรแกรมกองทุนฯ เมื่อได้รับอนุมัติแล้ว)**

7.1 *หน่วยงาน/องค์กร/กลุ่มคน ที่รับผิดชอบโครงการ* (ตามประกาศคณะกรรมการหลักประกันฯ พ.ศ. 2557 ข้อ 7)

ชื่อหน่วยงาน/องค์กร/กลุ่มคน กองทุนหลักประกันสุขภาพองค์การบริหารส่วนตำบลเมืองยาง

- ไม่ต้องจัดเข้ากลุ่มตามประกาศฯ

7.2 ประเภทการสนับสนุน (ตามประกาศคณะกรรมการหลักประกันฯ พ.ศ. 2557 ข้อ 7)

🗹 7.2.4 สนับสนุนการบริหารหรือพัฒนากองทุนฯ [ข้อ 7(4)]

7.3 กลุ่มเป้าหมายหลัก (ตามแนบท้ายประกาศคณะอนุกรรมการส่งเสริมสุขภาพและป้องกันโรคฯ พ.ศ. 2557)

🗹 7.3.8 สำหรับการบริหารหรือพัฒนากองทุนฯ [ข้อ 7 (4)]

(ลงชื่อ)......................................................ผู้เขียนโครงการ

(นางสาวไพรัตน์ คงสืบชาติ)

กรรมการและเลขานุการกองทุนหลักประกันสุขภาพ อบต.เมืองยาง

(ลงชื่อ)......................................................ผู้เสนอโครงการ

(นายภิญโญภาพ จันทร์แจ่มภพ)

กรรมการกองทุนหลักประกันสุขภาพ อบต.เมืองยาง

(ลงชื่อ)......................................................ผู้อนุมัติโครงการ

(นายมุนี อุไรรัมย์)

ประธานกรรมการบริหารกองทุนหลักประกันสุขภาพ อบต.เมืองยาง